สวัสดีค่ะ หนูมีเรื่องอยากจะปรึกษาค่ะ มีน้ำสีขาวๆ ขุ่นๆ ไหลออกมาจากช่องคลอด ซึ่งอาการนี้หนูเป็นมาตั้งแต่ช่วงเดือนตุลาคม 2561 แล้วค่ะ ตอนนั้นอายุ 12 แต่ตอนนี้ก็ 13 แล้ว เป็นมานานแล้ว เลยอยากรู้ค่ะว่ามันเกิดจากอะไร และในการมาแต่ละครั้งก็มาเยอะด้วยค่ะ มาบ่อยเลย จะมีความผิดปกติอะไรรึเปล่าคะ จะมีอาการอื่นแทรกซ้อนเข้ามามั้ยอะคะ — ขอบล่วงหน้าค่ะ 🙏🏻
สวัสดีค่ะ การวินิจฉัยที่เป็นไปได้1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดหากตกขาวมาเยอะ สีหรือกลิ่นผิดปกติ และระคายเคืองช่องคลอด น่าจะเป็นเรื่องช่องคลอดอักเสบ ควรพบสูตินรีแพทย์ แพทย์อาจจะเก็บตกขาวไปตรวจดูว่าเป็นการติดเชื้อชนิดใด จะได้ให้ยาได้ถูกค่ะ ถ้าเป็นเชื้อราจะใช้ยาฆ่าเชื้อราที่เป็นยาเหน็บช่องคลอด ถ้าเป็นเชื้อแบคทีเรียจะเป็นยายาปฏิชีวนะในรูปแบบยาเม็ดรับประทานภาวะแทรกซ้อนที่เป็นไปได้เช่นการติดเชื้อลุกลามเข้าไปข้างในทำให้อวัยวะภายในอุ้งเชิงกรานอักเสบตามมาได้สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์